Jimmy Case

**James Robert Case** (født 18. mai 1954) var en fotballspiller som ble kjent da han spilte på Liverpool-laget på 1970-tallet, og han ble selv kjent som en spiller med et av de hardeste skuddene.

## Klubbfotball
### Liverpool FC
Case kom til Anfield fra klubben South Liverpool i mai 1973 og fikk sin debut 26. april 1975 i en ligakamp mot QPR, der Liverpool vant 3-1. I 1976 var han førstevalg på midtbanen for Merseyside-laget. Han var også var en hyppig målskårer. Hans første for klubben kom i en 3-2-seier over Tottenham Hotspur 23. august 1975. Mot slutten av sin første sesong, var han med på å hjelpe Liverpool til seriemesterskap og UEFA-cupmesterskap, der Case blant annet skåret i finalekampen mot FC Brugge.

Case fortsatte sitt tempo året etter, da Liverpool forsøkte å vinne en unik «Treble» med seriemesterskap, europa-cup og FA-cup. De ble seriemestere, men tapte i FA-cupen mot Manchester United. Case var imidlertid med på laget da Liverpool noen dager senere vant Serievinnercupen med 3-1 mot Borussia Mönchengladbach, det første for Liverpool.

Case vant serien og serievinnercupen to ganger til med Liverpool, og en Ligacup-tittel i 1981. Samme sesong ble Case ikke lenger en av de faste på førstelaget, og Case ble solgt til Brighton & Hove Albion sommeren 1981.

### Brighton
Case gikk til klubben i august 1981, i et bytte der Mark Lawrenson gikk den andre veien til Anfield. Case var med på suksessen til klubben fra Goldstone Ground på tidlig 1980-tall. Med Case på laget, kom Brighton til FA-cup.finalen i 1983, og spilte 2-2 mot Manchester United. Omkampen endte med 4-0 tap. Brighton rykket ned fra øverste nivå samme sesong.

### Southampton FC
I mars 1985 gikk Case til Southampton for å erstatte Steve Williams, som gikk til Arsenal. Han overvant snart enhver tvil om sin overgang med knallharde taklinger, og ble utnevnt kaptein for laget av den nye manageren Chris Nicholl i sesongen etter.
I sin første hele sesong i klubben, nådde de seminfinalen i FA-cupen, etter å ha slått Case sin tidligere klubb Brighton. Southampton tapte i semifinalen mot nok en tidligere klubb til Case, nemlig Liverpool FC.

Case var 6 år på The Dell, og han mistet ikke noe av sin kompromissløse taklingsstil, og han kompenserte mangel på fart med gode pasninger og erfaring.

Han ble årets spiller for Southampton i 1989-90. Denne sesongen ble Southampton nr 7 i serien, noe av det beste de noensinne har gjort. Et minnesrikt øyeblikk, var når de slo Liverpool 4-1 i oktober 1989, med Case på midtbanen da hans tidligere klubb ble ydmyket.

Jimmy spilte på midtbanen sammen med spillere som Glenn Cockerill og Barry Horne, og han hjalp til med å starte karrieren til spillere som Matthew Le Tissier, Alan Shearer, Rodney Wallace og Jason Dodd. Da Ian Branfoot tok over som manager i juni 1991, ble Case solgt bare etter noen få dager, en avgjørelse som ikke var populær hos fansen.

### Bournemouth, Halifax Town, Wrexham & Brighton igjen
Case spilte så under Harry Redknapp i Bournemouth og spilte 40 seriekamper i 1991-92 sesongen.

Han dro så videre til Halifax Town under manager John McGrath og assistent Frank Worthington. Han spilte i 6 måneder der, før han flyttet seg til Wrexham, hvor han var med på å sikre opprykk fra 3. divisjon på slutten av 1992-93 sesongen.

Han dro så til Sittingbourne (et lag utenfor seriesystemet), før han returnerte til Brighton i desember 1993, først som spillende trener, før han overtok som manager etter Liam Brady i november 1995. Han fikk sparken som manager året etter.

## Meritter
**[[Liverpool FC|Liverpool]]**
* Seriemester: 1975-76, 1976-77, 1978-79, 1979-80
* Liga-cupen: 1980-81
* Charity Shield: 1976, 1977, 1979, 1980
* Serievinnecupen: 1976-77, 1977-78, 1980-81
* UEFA-cupen: 1975-76
* UEFA Super Cup: 1977

## Referanser


## Eksterne lenker
* 
* /LFC Retro Reds Website 
* LFChistory.net profile
* Official Liverpool FC profile
* 100 Players Who Shook The Kop – Jimmy Case
* Football heroes Jimmy Case, Liverpool part 1 at Sporting-heroes.net
* Football heroes Jimmy Case, Liverpool part 2 at Sporting-heroes.net
* Football heroes Jimmy Case, Brighton at Sporting-heroes.net
* Football heroes Jimmy Case, Southampton at Sporting-heroes.net